Par fràgoła, froła o fraga se intende i fruti de łe piante del zènaro a ła cuała ghe fa parte racuante spece. In realtà se ze drio parlar de un falso fruto e de un fruto agregà. Comunemente co sto tèrmano se intende ła parte comestìbiłe de ła pianta: anca se łe fràgołe łe ze considarae dei fruti in nutrision, no łe ze invese considerae conpagno in botànega, parché i fruti veri e propi i saria i acheni, o sia łe "samesete" załe che se vede inte ła superfise de ła fràgoła. Ła fràgoła ła vien considarada anca cofà fruto agregà parché ła deriva da un fioro che el ghea pì pistiłi, cadaun dei cuałi, dopo ła fecondasion, ła ga formà un achènio. La parte rosa no ła ze altro che el risetàcoło ingrosà.